கேள்வி: குயூலெக்சு - நோயின் திசையன் பற்றி தகவல் சொல்.
பதில்: ஒன்று அல்லது அதற்கு மேற்பட்ட ''குயூலெக்சு'' கொசுக்களால் பரவும் நோய்கள் கொசு கடத்தியின் வகையைச் சார்ந்து வேறுபடுகின்றன. சில அரிதாக மற்றும் தற்செயலாக மட்டுமே ''குயூலெக்சு'' சிற்றினங்கள் மூலம் பரவுகிறது. ஆனால் ''குயூலெக்சு'' மற்றும் நெருங்கிய தொடர்புடைய ''குளுசின்'' கொசுக்கள் ஒரு குறிப்பிட்ட பிராந்தியத்தில் சில முக்கிய நோய்களின் கடத்திகளாக உள்ளன. * பூனை க்யூ தீநுண்மி (CQV) சீனாவில் உள்ள ''குயூலெக்சு'' கொசுக்களிலும், வியட்நாமில் உள்ள பன்றிகளிலும் அதிகமாகப் பதிவாகியுள்ளது.வீட்டுப் பன்றிகள் முதன்மை பாலூட்டிகளின் புரவலர்களாகக் கருதப்படுகின்றன. சீனாவில் உள்நாட்டில் வளர்க்கப்படும் பன்றிகளில் இந்த தீநுண்மிகலுக்கு எதிரான ஆன்டிபாடிகள் பதிவாகியுள்ளன. * மேற்கு நைல் தீநுண்மி, சப்பானிய மூளையழற்சி, தூய லூயிசு மூளையழற்சி மற்றும் மேற்கத்திய மற்றும் கிழக்கு குதிரை மூளையழற்சி ஆகியவை பல்வேறு வகையான ''குயூலெக்சா'' பரவும் ஆர்போவைரஸ் தொற்றுகளில் அடங்கும். ''குயூலெக்சு'' சிற்றினங்கள் இசீக்கா தீநுண்மம் பரப்புமா எனப் பிரேசில் விஞ்ஞானிகள் ஆய்வு செய்து வருகின்றனர். * உருளைப்புழு நோய்த்தொற்றுகள், முக்கியமாக யானைக்கால் நோய் ''குயூலெக்சு'' சிற்றினங்கள் மற்றும் பிற கொசுக்கள் மற்றும் இரத்தம் உறிஞ்சும் ஈக்களால் பரவக்கூடும். * பறவை மலேரியாவின் பல்வேறு வடிவங்கள் அபிகோம்ப்ளெக்சா தொகுதியில் உள்ள அதிநுண்ணுயிரி ஒட்டுண்ணிகளால் ஏற்படுகிறது. நோனேனால் என்பது ''குயூலெக்சு'' கொசுக்களை ஈர்க்கும் ஒரு சேர்மமாக அடையாளம் காணப்பட்டுள்ளது. ஒருவேளை இவை இயக்குநீராக இருக்கலாம். நோனானல் கார்பனீராக்சைடு இணைந்து இது செயல்படுகிறது.